FORELØBIGT FORSLAG TIL ÆNDRINGSBUDGET NR. 7 TIL BUDGETTET FOR 2003 - ALMINDELIG OVERSIGT OVER INDTÆGTER - OVERSIGT OVER INDTÆGTER OG UDGIFTER EFTER SEKTION - Sektion III - Kommissionen

(forelagt af Kommissionen)

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37,

[1] EFT L 248 af 16.9.2002, s. 1.

forelægger Europa-Kommissionen hermed budgetmyndigheden det foreløbige forslag til ændringsbudget nr. 7 til 2003-budgettet på grundlag af nedenstående begrundelse.

***

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter fremsendes separat via SEI-BUD-systemet. Til orientering vedlægges som teknisk bilag en ikke oversat udgave af den almindelige oversigt over indtægter og af oversigten over indtægter og udgifter efter sektion.

BEGRUNDELSE

1. Indledning

Nærværende foreløbige forslag til ændringsbudget nr. 7 for 2003 omfatter to elementer:

- en nedsættelse af de betalingsbevillinger, der er opført til udestående forpligtelser vedrørende strukturfondsprogrammer fra før 2000

- tilføjelse af en anmærkning til budgetpost B7-811 (Deltagelse i internationale miljøaktiviteter), som skal dække opgaver, der følger af Kommissionens institutionelle beføjelser og derfor kan gennemføres uden retsgrundlag.

Dette medfører en nedsættelse på budgettets indtægtsside og dermed af medlemsstaternes bidrag.

2. Udgiftsområde 2: Underudnyttelse af strukturfondene i 2003

Ved slutningen af 2001 udgjorde de udestående forpligtelser vedrørende strukturfondsprogrammer fra før 2000 17,24 mia. EUR, som næsten udelukkende vedrørte programmer for perioden 1994-1999. Da Kommissionen opstillede 2003-budgettet, antog den, medlemsstaterne ville fremsende mange af betalingsanmodningerne i 2002, dvs. inden udløbet af fristen for fremsendelse af betalingsanmodninger [2] (31.3.2003). Denne antagelse var også underbygget af medlemsstaternes overslag i 2002 over betalinger vedrørende disse programmer, nemlig 7 mia. EUR. Betalingsbevillingerne for 2002 til disse programmer var i nøje overensstemmelse med medlemsstaternes betalingsoverslag.

[2] I artikel 52, stk. 5, i Rådets forordning nr. 1260/1999 af 21. juni 1999 om vedtagelse af generelle bestemmelser for strukturfondene fastslås det, at forpligtelser, for hvilke der pr. 31. marts 2003 ikke er modtaget nogen anmodning om endelig betaling, frigøres.

Imidlertid blev afslutningen af de fleste af programmerne betydeligt forsinket, og Kommissionen modtog kun få anmodninger om endelig betaling i 2002. De faktiske betalinger i 2002 udgjorde således kun 1,2 mia. EUR.

Betalingsbevillingerne på 2003-budgettet til disse programmer matchede igen nøje medlemsstaternes overslag for dette år. Men på baggrund af de få betalingsanmodninger, der blev modtaget i 2002, og i betragtning af at den sidste frist for afslutning af programmerne lå i 2003, fremførte Kommissionen 3 254 mio. EUR i betalingsbevillinger fra 2002 til 2003 for at være i stand til at imødekomme de fleste af de anmodninger om endelig betaling, som medlemsstaterne havde forudset for 2002 og 2003 tilsammen. En bevilling på 1 043 mio. EUR (ca. 5 % af de udestående forpligtelser ved slutningen af 2001) til forsinkede betalinger til foranstaltninger, der var suspenderet af lovgivningsmæssige og lignende årsager [3], blev medtaget i det foreløbige budgetforslag for 2004.

[3] I overensstemmelse med Kommissionens afgørelse af 9.9.1999 om godkendelse af retningslinjerne for den finansielle afslutning af strukturfondenes operationelle interventioner (1994-1999), SEK(1999) 1316 endelig udg.

Hovedparten af anmodningerne om endelig betaling blev først modtaget umiddelbart inden udløbet af fristen den 31. marts 2003. Denne usædvanlige ophobning af betalingsanmodninger, sammen med den omstændighed, at mange af anmodningerne ikke indholdt de nødvendige oplysninger, nedsatte tempoet i behandlingen af betalingsanmodningerne. Efter en detaljeret gennemgang af dokumentationen i forbindelse med betalingsanmodningerne fremgår det klart, at det i visse tilfælde vil være nødvendigt at indhente yderligere oplysninger fra medlemsstaterne, og at endog yderligere kontrol fra medlemsstaternes side kan være nødvendig. Som følge heraf vil Kommissionen ikke kunne imødekomme alle de modtagne betalingsanmodninger i 2003.

Nedenstående tabel er en oversigt over den nuværende situation med hensyn til disponible bevillinger og behov, hvoraf også fremgår omfanget af disponible bevillinger, som kan anses for at være i overskud. Eftersom det beløb, der forventes betalt indtil årets udgang, dvs. 4 108 mio. EUR (kolonne (5)), i vid udstrækning kan dækkes af de 3 254 mio. EUR, der er fremført fra foregående år (kolonne (6)), kan der regnes med et overskud på 5 476 mio. EUR (kolonne (8)).

Oversigt over situationen mht. betalingsbevillinger pr. fond (strukturfondsprogrammer for 1994-1999) og beregning af disponible beløb for ÆB nr. 7

(mio. EUR afrundet til nærmeste hele tal)

>TABELPOSITION>

*) under forudsætning af en overførsel, indenfor samme budgetlinje, af 118 mio. EUR fra EUGFL til EFRU

**) under forudsætning af en tilsvarende overførsel af 41 mio. EUR

De samlede udestående forpligtelser, som ved udgangen af sidste år udgjorde 15 565 mio. EUR, forventes at være halveret til 7 869 mio. EUR ved udgangen af indeværende år (kolonne (10)).

Overskuddet i forbindelse med de tidligere programmer under strukturfondene kan fuldt ud fratrækkes betalingsbevillingerne og dermed nedbringe medlemsstaternes bidrag til EU-budgettet, eftersom en detaljeret gennemgang af betalingssituationen, som er foretaget som forberedelse til den kommende samlede overførsel, viser, at alle yderligere betalingsbehov over 2003-budgettet kan imødekommes gennem andre dele af budgettet, hvor der er tale om underudnyttelse.

På indtægtssiden forventes et underskud for 2003, der stammer fra de egne indtægter (traditionelle egne indtægter, justeringer på grund af ændringer af tidligere års moms- og BNI/BNP-grundlag, forskelle, der skyldes valutakurser ved registreringen af moms- og BNI-indtægterne og UK-rabatten, samt reserver), eksklusive diverse indtægter, at beløbe sig til ca. 500 mio. EUR. For at undgå et nettounderskud af dette omfang foreslår Kommissionen at begrænse det beløb, der skal føres tilbage til budgetmyndigheden i forbindelse med underudnyttelsen af strukturfondene, til 5 mia. EUR, som fordeles på de forskellige budgetposter som vist nedenfor. Som tabellen viser, er det forventede overskud på budgetposterne for de tidligere programmer under strukturfondene blevet justeret på et pro rata-grundlag.

Beløb, der skal fratrækkes betalingsbevillingerne

(mio. EUR afrundet til nærmeste hele tal )

>TABELPOSITION>

3. Udgiftsområde 3: Opgaver, der følger af Kommissionens institutionelle beføjelser

I henhold til finansforordningens artikel 49, stk. 2, litra c), kan visse bevillinger anvendes uden en basisretsakt, dvs. bevillinger til "foranstaltninger, som Kommissionen gennemfører i medfør af de opgaver, der følger af dens prærogativer på det institutionelle plan". I det arbejdsdokument (del IV, s. 131-133), som Kommissionen fremsendte til budgetmyndigheden som supplement til det foreløbige budgetforslag for 2004, angav den de budgetposter og bevillinger, der kan anvendes på denne måde.

Referencen til finansforordningen var imidlertid ikke systematisk medtaget i budgetanmærkningerne til de pågældende poster. Det foreslås at udvide budgetanmærkningerne til budgetpost B7-811 (Deltagelse i internationale miljøaktiviteter) for at undgå enhver uklarhed i forbindelse med anvendelsen af bevillingerne under denne post.

4. Finansiering af EU-udgifter efter medlemsstat

Nedsættelsen af betalingsbevillingerne til strukturforanstaltninger medfører en nedsættelse på budgettets indtægtsside og derfor af medlemsstaternes bidrag. Den nye fordeling på medlemsstaterne af finansieringen af EU-udgifterne er som følger:

Beløb i EUR

>TABELPOSITION>

OVERSIGTSTABEL EFTER UDGIFTSOMRÅDER I DE FINANSIELLE OVERSLAG

>TABELPOSITION>